Moi!
Olen toiminut sillä oletuksella, että villageksi merkitsemiseen riittää 100 asukasta. OSM:in wikissä hamletin määritellään olevan alle 100-200 asukkaan paikka, ja kun Pohjois-Suomi ei ole kovin tiiviisti asuttua, niin olen ajatellut, että täällä voi soveltaa ennemmin tuota alarajaa eli 100 asukasta. Mutta jos tähän löytyy jotain tarkempaa ohjeistusta, niin kerro toki.

Näistä tämän changesetin kylistä kolmea voi tarkastella postinumeroalueiden avulla, ja Tilastokeskuksen Paavo-tietokannassa vuodelle 2023 Taluskylän alueen asukasmäärä on 245, Kähtävän 216 ja Pyhänkosken 195. Toki näihin lukuihin sisältyy myös hieman väestöä pääasiallisen kyläalueen ulkopuolelta, joiden kuuluminen osaksi kylää on tulkinnanvaraisempaa, mutta silti tuo 100 asukasta pitäisi näissä täyttyä. Yli-Käännän asukaslukua voi arvioida vain väestöruutuaineiston avulla ja siihen sisältyväksi katsomallani alueella väkiluku jää tosiaan vain siihen sadan rajamaille, tosin tarkkaa lukemaa on hankala saada. Periaatteessa tuossa kohtaa voisi myös olla vaihtoehtona laittaa Ala-Käännälle ja Yli-Käännälle yhteinen village-merkintä "Kääntä" ja laittaa sen osat hamleteiksi, vaikka suoraa tieyhteyttä kylän osien välillä ei olekaan.

Toisekseen paikannimien hierarkiasta kartalla tulisi mielestäni huonompi, jos kunnan isoimmatkin kylät pitäisi laittaa hamlet-merkinnällä, jolloin nämä kyliksi yleisesti mielletyt paikat eivät mitenkään erottuisi pienemmistä kylän osana tai ympärillä olevista usein -perä-sanaan päättyvistä paikoista, jotka myös useimmiten merkitään hamletina. Tosin juuri näiden kylien "periä" ei ole vielä OSMiin merkitty, mutta kartoituksen edetessä tuo ongelma tulisi vastaan.